1. ΚΑΝΟΝΙΣΤΙΚΟΝ ΔΙΑΤΑΓΜΑ της 6/11 Νοεμ. 1941 (ΦΕΚ Α΄ 384) Περί των αρμοδιοτήτων και καθηκόντων του Γενικού Γραμματέως του Εθνικού Μετσοβίου Πολυτεχνείου.  Έχοντες υπ’ όψει τας διατάξεις της παρ. 4 του άρθρ. 2 του υπ’ αριθ. 357 Ν.Δ/τος «περί τροποποιήσεως και συμπληρώσεως των περί οργανισμού του Ε.Μ.Π. κειμένων διατάξεων», του υπ’ αριθ. 1 από 30 Απρ./2 Μαΐου 1941 Ν.Δ/τος «περί αρμοδιοτήτων Κυβερνήσεως, των Υπουργών και άλλων διατάξεων», ως και την υπ’ αριθ. 399/41 σύμφωνον γνωμοδότησιν του Συμβουλίου Επικρατείας, μετά γνώμην της Συγκλήτου του Ε.Μ.Π., απεφασίσαμεν και διατάσσομεν: Άρθρ.1ον.-Ο Γενικός Γραμματεύς υπογράφει τα υπό του Εθνικού Μετσοβίου Πολυτεχνείου εκδιδόμενα διπλώματα, πιστοποιητικά ή άλλα αποδεικτικά, εξαιρουμένων των δια το εξωτερικόν προωρισμένων, άτινα υπογράφονται υπό του Πρυτάνεως ή των νομίμων αυτού αναπληρωτών, και τα επιδοτήρια των εις το Εθνικόν Μετσόβιον Πολυτεχνείον επιδιδομένων εγγράφων, επικοινωνεί προσωπικώς μετά των δημοσίων αρχών επί ζητημάτων αναγομένων εις την διεξαγωγήν της τρεχούσης υπηρεσίας του Εθνικού Μετσοβίου Πολυτεχνείου, υπογράφει τα εις κατωτέρας αρχάς ως και τα εις ιδιώτας απευθυνόμενα έγγραφα, ελέγχει και μονογράφει άπαντα τα σχέδια των εξερχομένων εγγράφων του προϊσταμένου του γραφείου της διεκπεραιώσεως όντος υπευθύνου δια την αποστολήν εγγράφου, ου το σχέδιον δεν φέρει την μονογραφήν του Γενικού Γραμματέως. Μετέχει της διοικητικής επιτροπής του Ταμείου Νοσηλείας σπουδαστών ως μόνιμον ταύτης μέλος.  Άρθρ.2ον-1.Άπαντες οι υπάλληλοι της διοικήσεως είναι υπεύθυνοι απέναντι του Γενικού Γραμματέως δια την ομαλήν και άρτιαν λειτουργίαν και διεξαγωγήν της υπηρεσίας, δια την τήρησιν της τάξεως και κοσμιότητος εν τοις γραφείοις ως και της εκ της υπηρεσίας αυτών επιβαλλομένης εχεμυθείας.  2.Πάσα διάταξις αντικειμένη εις το παρόν Δ/μα καταργείται. Το τροποποιητικόν του ανωτέρω Β.Δ. 27 Φεβρ./20 Απρ. 1950 περί υπογραφής των υπό του Ε.Μ.Π. εκδιδομένων πιστοποιητικών σπουδών και διπλώματος κατηργήθη δια Β.Δ.24 Νοεμ./10 Δεκ. 1953 περί υπογραφής των υπό του Ε.Μ.Π. κλπ. επαναχθεισών δι’ αυτού εν ισχύϊ των διατάξεων του ως άνω Κ.Δ.6/11 Νοεμ. 1941.  